Službeni glasnik Grada Osijeka br. 24 od 10. prosinca 2024.

Na temelju članka 35. točke 4. i članka 53. stavka 4. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01-vjerodostojno tumačenje, 129/05, 109/07, 125/08, 36/09, 36/09, 150/11, 144/12, 19/13-pročišćeni tekst, ispravak Zakona 137/15-pročišćeni tekst, 123/17, 98/19 i 144/20) i članka 19. točke 14. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21-pročišćeni tekst i 8/24) Gradsko vijeće Grada Osijeka na 25. sjednici održanoj 29. studenoga 2024., donijelo je

[bookmark: _Hlk113956005]O D L U K U

[bookmark: _Hlk113957251]o izmjenama i dopuni Odluke o ustrojstvu i 
djelokrugu upravnih tijela Grada Osijeka

Članak 1.

             U Odluci o ustrojstvu i djelokrugu upravnih tijela Grada Osijeka (Službeni glasnik Grada Osijeka br. 12/17 i 10A/18, 23/21, 18/22, 4/24 i 8/24) članak 10. mijenja se i glasi:

           „U Upravnom odjelu za komunalno gospodarstvo, promet i mjesnu samoupravu (u daljnjem tekstu: Odjel) obavljaju se poslovi planiranja, projektiranja, izgradnje, upravljanja i održavanja građevina, objekata i uređaja komunalne infrastrukture te površina javne namjene utvrđenih propisima o komunalnom gospodarstvu. 
Obavljaju se poslovi izgradnje i održavanja komunalne i prometne infrastrukture, uređenja i održavanja naselja, komunalne i prometne infrastrukture u svrhu unaprjeđenja kvalitete stanovanja i življenja te podizanja razine i standarda prometne i komunalne infrastrukture uvažavajući rastuće standarde održivog gospodarenja energijom, poslovi upravljanja komunalnom imovinom i opremom te poslovi koordinacije javnih komunalnih trgovačkih društava, uključivo poslovi analize, uređenja i kontrole prometa te poslovi u svezi s izdavanjem dozvola za obavljanje autotaksi prijevoza, poslovi prometnog i komunalnog redarstva  i poslovi mjesne samouprave. 
Obavljaju se poslovi u svezi s povjeravanjem i organiziranjem obavljanja uslužnih komunalnih djelatnosti i komunalnih djelatnosti kojima se osigurava održavanje komunalne infrastrukture što posebice podrazumijeva vođenje poslova u svezi s održavanjem nerazvrstanih cesta, građevina javne odvodnje oborinskih voda, uređenja naselja uključivo poslove održavanja, planiranja, analize, kontrole i uređenja javnih zelenih površina, koordiniranje i ažuriranje podataka Zelenog katastra, izrada dokumenata za poboljšanje stanja javnih zelenih površina u gradu i suradnja s građanima u svezi sa stanjem javnih zelenih površina i opreme na zelenim površinama, održavanje čistoće javno-prometnih površina,  održavanje javnih površina na kojima nije dopušten promet motornim vozilima, pothodnika i svih javnih pješačkih komunikacija u nadležnosti Grada, groblja i krematorija unutar groblja, javne rasvjete i prigodne iluminacije i dekoraciju Grada. 
Obavljaju se poslovi komunalnog i prometnog redarstva koji podrazumijevaju nadzor nad provedbom odredbi zakona o komunalnom gospodarstvu koji se odnosi na komunalni red i drugih zakona u nadležnosti komunalnog redarstva, nadzor nepropisno zaustavljenih i parkiranih vozila, upravljanje prometom i izdavanje naredbe za premještanje nepropisno zaustavljenih i parkiranih vozila (prometno redarstvo), korištenje javnih površina te provođenje nadzora drugih propisa i odluka Gradonačelnika i Gradskog vijeća.
Obavljaju se stručni i upravni poslovi utvrđivanja komunalnog doprinosa, utvrđivanje naknade za zadržavanje nezakonito izgrađene zgrade u prostoru, komunalne i druge naknade, spomeničke rente te donošenje rješenja, naplatu i postupke ovrhe iz djelokruga svog rada.
U Odjelu se obavljaju stručni, administrativni, tehnički i drugi poslovi u svezi s radom vijeća mjesnih odbora i gradskih četvrti, a posebice poslovi u svezi sa sazivanjem i održavanjem sjednica vijeća, izrade programa rada i izvješća o radu, pravila i poslovnika mjesnih odbora i gradskih četvrti, sazivanja mjesnih zborova građana, provođenja referenduma i izbora, vođenje i izrada zapisnika sa sjednice vijeća mjesnog odbora odnosno gradske četvrti i zborova građana, izrada plana gradnje, uređenja i održavanja manjih objekata komunalne infrastrukture te upravljanja i održavanja objekata mjesne samouprave u vlasništvu Grada. Izrađuju se pravni akti iz nadležnosti mjesne samouprave, obavljaju financijski poslovi za potrebe rada mjesnih odbora i gradskih četvrti, provodi realizacija i prati stanje radova iz programa prioriteta, uređenja i održavanja manjih objekata komunalne infrastrukture, izrađuju se financijska izvješća te sudjeluje u izradi financijskih planova mjesne samouprave, koordinira rad tijela mjesne samouprave s tijelima Grada, sudjeluje u provedbi dogovorenog između tijela Grada i tijela gradskih četvrti i mjesnih odbora te pruža i druga pomoć u obavljanju poslova iz nadležnosti mjesne samouprave. Odjel surađuje s tijelima gradske uprave Grada, trgovačkim društvima, ustanovama i vijećima mjesnih odbora i gradskih četvrti u praćenju i realizaciji investicija u mjesnim odborima i gradskim četvrtima.
U nadležnosti ovog Odjela je praćenje stanja i analiza izvješća trgovačkih društava, ustanova i drugih pravnih osoba osnovanih u područjima iz nadležnosti Odjela, čija osnivačka prava, udjele odnosno dionice ima Grad, kao i poslovi usklađivanja djelovanja komunalnih trgovačkih društava koji obuhvaćaju definiranje zajedničkih kriterija za organizaciju, standarde usluga, troškova i cijena komunalnih usluga te poslove nadzora i praćenja izvršenja usluga i cijena tih komunalnih društava. 
            U okviru Odjela obavljaju se i poslovi u svezi s davanjem koncesije za obavljanje komunalnih djelatnosti sukladno zakonu o komunalnom gospodarstvu, kao i drugi poslovi određeni posebnim zakonom, drugim propisima te odlukama Gradonačelnika i Gradskog vijeća.“.
       
[bookmark: _Hlk165293231]Članak 2.

           U članku 11. stavku 11. iza riječi: „Grada“ dodaje se tekst koji glasi: „te poslove vatrogasne djelatnosti“.

Članak 3.
           
           Članak 14. mijenja se i glasi:

         „U Upravnom odjelu za prostorno uređenje, graditeljstvo i zaštitu okoliša (u daljnjem tekstu: Odjel) obavljaju se poslovi prostornog planiranja, poslovi gradnje, poslovi izdavanja akata vezanih uz provedbu dokumenata prostornog uređenja i gradnje, poslovi zaštite okoliša te poslovi održivog gospodarenja otpadom, u svrhu unapređenja kvalitete stanovanja i življenja. 
          U Odjelu se obavljaju poslovi prostornog planiranja, korištenja i zaštite prostora kroz pripremu, koordiniranje i vođenje postupaka izrade i donošenja dokumenata prostornog uređenja (prostornih planova) te svih drugih aktivnosti koje se odnose na izradu prostorne ili koje druge dokumentacije vezane za prostorno planiranje i uređenje prostora. Suradnja s institucijama županijske i državne uprave, s drugim odjelima gradske uprave, sa specijaliziranim ustanovama, institucijama, poduzećima i pojedincima, kao i komunikaciju s građanima i građanskim udrugama. 
          U Odjelu se obavljaju poslovi vezani uz pripremu, provedbu i realizaciju kapitalnih, razvojnih i drugih gradskih projekata, od izrade projektnog zadatka do ishođenja uporabne dozvole i predaje građevine na uporabu i održavanje.
           U Odjelu se obavljaju poslovi provedbe dokumenata prostornog uređenja i gradnje uključujući vođenje upravnih i neupravnih postupaka te vođenje podataka o zgradama za potrebe statističkih izvješća prema posebnom propisu. 
           U Odjelu se obavljaju poslovi koji se odnose na očuvanje, unaprjeđenje i zaštitu okoliša s ciljem s ciljem zaštite ozonskog sloja, očuvanja kvalitete zraka, kakvoće i zaštite tla uvažavajući klimatske promjene. Analizira se stanje te predlaže poduzimanje mjera u svrhu sanacije oštećenih dijelova okoliša i poduzimanje mjera radi postizanja standarda kakvoće zaštite okoliša i unaprjeđenja stanja okoliša. Obavljaju se i svi poslovi koji se odnose na održivo gospodarenje otpadom. Vode se poslovi vezani uz pripremu i izradu akata iz područja gospodarenja otpadom, poslovi vezani uz uspostavu sustava gospodarenja otpadom, izdavanje dozvola, rješenja i potvrda za gospodarenje otpadom iz nadležnosti Grada te drugi stručni i administrativni poslovi vezani uz gospodarenje otpadom povjereni trgovačkim društvima u vlasništvu Grada i/ili drugim pravnim subjektima vezano uz gospodarenje otpadom. 
           U okviru Odjela obavljaju se i drugi poslovi određeni posebnim zakonom, drugim propisima te odlukama Gradonačelnika i Gradskog vijeća.“. 
   
Članak 4.

           Pravilnici o unutarnjem redu Upravnog odjela za komunalno gospodarstvo, promet i mjesnu samoupravu, Upravnog odjela za gospodarstvo i Upravnog odjela za prostorno uređenje, graditeljstvo i zaštitu okoliša uskladit će se s odredbama ove Odluke u roku od 60 dana od dana stupanja na snagu ove Odluke. 

Članak 5.

           Ova Odluka stupa na snagu 1. siječnja 2025. i objavljuje se u Službenom glasniku Grada Osijeka. 

